
Sapta 1 

Bro Nkifrar nda bbnysofti yo mount 
yorhwa tandet tandetm hlngrnamo 
yuhathu tndhkf ot 

1. Bingot mifn Bro Nkifrar rihingrna wonakmohat nda 
bbnysofti mount, 2. nda tkitm afo bbinsof dohatm 
rhumom be raarorabrpat rhuraotn yfungtaraot. Marombt 
furif hmbremott, Bro Nkifrarhu Yafotharpatn hta 
habriraout. 3. Tfitn Bro Nkifrar kfo pthamor, "Nukeft 
aniat." Inji kforaotr ee nukeft niamot. 4. Bro 
Nkifrar nd nukeft htihato yindhormor. Yindhorhato fak 
nhtamorf nd yfungti nukeft. 5. Nd nukeft futamort 
marr, tfitn ksppam futamorm yifungt. Ndr gashof yharn 
inji hingrnamor. 

6. Yo tfitn Bro Nkifrar kfomotr nd tingrm sinyamomn 
nd marombt tuh kasimo gribt tingrmn harauhakniraomt . 
7. Nd gribt rot yura mfak nhafohmot marombt yiro 
warhufflot. 8. To be nd yurakkort futamort mount. Nd 
nd hingrnefm hingrnamo yhar futamorr husyuk yhar. 

9. Yo tfit Bro Nkifrar kfo memor, "Bupam rpako 
arimak nhafohkahtm bbnysoft mfnahraht." Inji kfomotr 

ee bupam rpako rifak nhafohmom. 10. Nd kna trohmo 
tkitt futaraort bbnysoft. To nd bupam rpakor rim niak 
nhafohyukm futamorm marombt. Bro Nkifrar turhu 
hingrnayuk hingrnefm htihato yindhormor. 11. Yo tfit 
kfomor "Womhtet womhtet yukha hiret mim tamohtet 
tamohtettn yukha tfa hiretm asinyatwam." Inji kfomotr 
ee sinyamora. 12. Inji sinyanaraotm htihato yindhormor, 
13. Nd nd shrim hingrnamo yhar futamorr husfirpehyuk 
yhar. 

14. Tfit Bro Nkifrar kfomor, "Fnhuyefthu hayukm 
ayarim fnahtwam raountn. Yarim fnahkahmn nd fnhuyetm 
yak nhtarahmm yham, yfungm, yamm ee gunyjmm. Nd 
gunyjmmn yak nhtarahmm morm yham, kut yham ee yuworhu 
yham." 15. Nd fnhuyetm bbnysofthu nukefthu hayukem. 
16. Bro Nkifrar htamorf marri yamt. Marr masat 
tayetrn htamorr nukathu fnhuyefthu hayukr. Yamti 
gunym htamorm yfungthu nukefthu hayukm. 

17. Nd fnhuyetm htamorm bbnysofthu nukefthu hayukm. 
18. Marr nukathu tayuker. Yamt yfungrhof tayuket. 
Rofn fak nhtamofm yhami yfungm. Bro Nkifrar turhu 
hingrnayuk hingrnefm htihato yindhormor. 19. Ndr 
husfihusyuk yharn inji hingrnamor. 

20. Tfitn Bro Nkifrar kfo raemor , "Yiram yo tamoh 
tamohm adborhatwamm tekm. Yura mountko nungwayett 
arhutwat." 21. Be Bro Nkifrar inji kfomotr, womhtet 
womhtet yira brom, habhi yirenm dborharaom. Yo womhtet 
womhtet nungwayett rhumot mount. Turhu hingrnayuk 
hingrnefm htihato yindhormor. 22. Bro Nkifrar tire 
yak wus bo wushato kfo raemor, "Niko tekthu yirako, 
yura yafuna nungwako wafur kanitkahkoran . Yak 

thunitwakoram tkit tkitra. 23. Ndr tiryoht yharn inji 
hingrnamor, 

24. Tfit Bro Nkifrar kfomor, "Womhtet womhtet 
yemrora adborhatwam bbnysoft. Tirf yerarora, graf 
yemrora, bro, habhi, inji arhutwam." Inji kfomotr ee 
inji dborha nhtamom. 25. Bro Nkifrar tur hingrnamo 
yemrom htihato yindhormor, 

26. Tfit Bro Nkifrar memor, "Yimam ahingrnanoram nom 
kanjo rhetm. Romn tohukatohrahrara yiram, nungwara, kmi 
tirf yemrora, graf yerarora, brora, habhim." 27. Yo Bro 
Nkifrar met yindarif hingrnamorf ror kanjo rhumof. 
28. Inji hingrnamorf, tire fak wus bo wusraorf. Yak 
wus bo wushato ptha raemorf, "Nifn bok yonetfn 
rhurahfn, nifnhu frikeftn furkahnihato yak thunirahmm 
bbnysof nymbuham. Yak thunirhwamn romn tohuktohrahram 
yemrora. 29. Na kahukwanko nda worahtet worahtet yukha 
hiret rairai tamohtet tamohtetm nikmoh yayukm. 30. To 
na kahukwanm yemrora rfotwam rroh ye miskayukm." Inji 
kforaotr ee inji namora. _31. Bro Nkifrar turhu 
hingrnayuk hingrnefra htihato yindhorraor. Ndr wafithu 
yharn inji hingrnaraor. 



Sapta 2 

1. To benji Bro Nkifrar hingrna bugamorra mounti 
bbnysoft, ee nd taraoh taraohm nd raounti bbnysoft 
yorhwara, 2. Hingrna hna hingrna hnahato yiktn rhu 
krnamor. 3. Rhu krnahato raeraor, "Hrek na rhu krniwa, 
ndnatn na kfiwa ndarr bro yhayer." 4. Tot inji Bro 
Nkifrar mounti bbnysoft hingrnamo yuhat. 

Iden korhof mswirt 



Nkifra Yawer hingrnamohat mounti bbnysoft, buriohr 
tafito wihrraoar. 5. Ndnatn mishu duhatt, kipr duhatt 
rhuraot ndar bbnysoft • Yo nhai yimam mswir htayukm. 
6. Tu nhai mif buriohr wihrraoar, tu yiro korhof 
burifhu pat mfnahmoutm bbnysofm bupetm rhuraoura. 

7. Tfit Nkifra Yawer bbpam yakmorn hingrnamorr 
yimar. Hingrnanihato ssfoneft heraorr kusm yuhat . 
Ssfoneft henyihato yafothat tuh ymbrenyimorr. 

8. Tfit Nkifra Yawer bro dborioh mswirt nuhtaraor 
marr yuwa rauhwako. Nd raswirthu yufat Iden. Nd kmitn 
htamorr nd ror hingrnamo yimar. 9. Hingrnamorm 
dborioh dborioh ruhet mirai hifa yukha hiret mim. 
Bhunano sinamof hus mif, womt yimaroh yafotha hayukt. 
Yo womt yimaroh dborioh nefrai fasoh nefroh yak 
dukayukt sinamot nd kmi Identn. 

10. Tekt trhamot Identhu bupa hanyeftn. Tfit 
fawiko mihtamotn husfihusf tek wongnm yimom. 
!!• Gashof tekt rothu yufat Pison, kmi Hafirat toni 
habriwut. 12. Nd kmi Hafirat korhwom gor tahim. To 
tot worn dborioh mis ndha tohwot. Rothu fipam hifa 
mthewom. Nd mis kutewumt bderiam. Yo ndombha tohwor 
womhtet dborioh tahir rorhu yufat oniks. ^3• Wom 
tekthu yufat Gion. Nd tekt toni htfaswot kmi Kusn. 
14. Yo wom tekthu yufat Taigris. Rot toni hanitt marr 
yuwa muhwa korhof kmi Asiriatn. Wuroh tekthu yufat 
Yupretis. 

15. Nkifra Yawer yakmorr yimar, htamorr nd mswir 
Identn. Memor, "Hingrnarhwarn tohuktohrahrt mswirt." 
16. Htahato memorr, "Ni wayetwanm nd mi bugaroh 

yukham. 17. Nd yimaroh dborioh nefrni fasoh nefroh yak 
dukayuk mirpathu yukharpam mirahn ayak ayemifanm. Yak 
yerahn, nd yeyuk yharn nohrahn." Inji kfomorr. 

18. Nd yimar turpar tohmoatr Nkifra Yawer htihato 
duka memor, "Nda yimare turpar tohrahr? Ahingrnayant 
rorhu toh hingrna nhoyukt." 19* Natpo Nkifra Yawer 
bbpam yakmorn barkofpam afo hingrnamorm bbnysofthu 
yemromi yura korhof yafuna nungwam. Hingrna 
buganihato hanymorm yimar pno yufa yutaneft. 
Hanymotrrn yufa futa nhorabra bugamorm. 20. Nd yimar 
yufa yutani bugamorm, to nhai tu yimar pno toh 
nhoyukm. 

21. Be inji htihato Nkifra Yawer kfomotr yimar hwe 
guna tuhmor, Inji hwe guna tuhetrn fak sfiohakmorr 
kkraspir. Tfit fak marnyafmorr nd kkraspir yakmo 
tkitt. 22. Nkifra Yawer yakmorr nd kkraspir, 
hingrnamort mett. Hingrnahato hanymort yindari pno. 
23. Yindarir memor, "0 be nanhu toh nhoyukt ka bi 
asot! Rothu tpi nmhapam nanhumn hingrnas be 
yutarhwant mett." 24. Ndnatpno inji newnom: Yindarir 
tuhant yaknihato be yifammaf htanyhato mett pno rpat 
tohwof • 

25. Met yindarif rmontha duhatf benji bmbobrif 
tohmouf. Rof tohmouhat nhai nahti yimtnarmoaf, benji 
toh furamouf. 

Sapta 3 

Hanyjbornamoft Bro Nkifrarhu mrokfeft 

1. Nkifra Yawer yemro hingrnamohat hifa 
hingrnamorm. To nd nandomrpar masat kfo nhebehetr 
rhumour. Nd nandornr kfo nhehmort raett, memort, "Ka 
Bro Nkifrar famurfne mirahfn ayanonm nda mi bugaroh 
yukhara?" Inji ttiwonmort. 

2. Kfo yakio raeraotr, "Uwa, nda mi bugaroh yukham 
kawononm, 3* Tmift nda bhonano tohwa mirpat famurno, 
mirahfn ayanonm nd mishu yukham. Yo mirahf ayak 
tiwonnonm. Yak tiwonrahfnm, to be nohrahfn." 

4* Yo tfit^ ^andomr hanyjbornamort, memort, "Nhai 
nohrhwafn. 5. Nifn yerahfnm nda mishu yukham, hti 
dukarahfnm dborioh nefmi fasoh nefm. Hti dukarhwafnm, 
Bro Nkifrar kanjo rhurahfn. Ndnatn Bro Nkifrar inji 
ukahato famurfn, mirahfn ayanonm nda mishu yukham." 

6. Nandomrhu mrokfo tuh yhumotmt mett duka memot, 
nda mishu yukham yanyef ka hifa. N*d atpo nd mishu 
yukham hti yuhurmotm. Hti yuhurhato memot, "Na nda 

mishu yukham yakrhwanm, ka be bok dukefm dukarhwa." 
Ndnatpo raiyukham yak famotm. Ye siwonhato mkut hemotr 
raraerar. 7. Be nd ml yukhat yenyihato be ndnatpo tuf 
nhati duka meraof no sfno bmbobrifno tohwono. Ndnatpo 
rfotwam yakmofn nahumof rmontha kanjo. Nahunihato 
nyhumofm, 8. Krifnano Nkifra Yawer kmifat yau hnamotr 
wany yakhato kafrohmof buharhof mispitn. 9. Yo Nkifra 
Yawer nakuraorr yiraar, "Ni fitha yorhwa?" 

10. Yimar kfo fakio meraorr, "Ni wany yakhato nda 
raswirt yau hniwatn na rmontha duhayann yanhohato 
kafrohwa." 

11. Yawer ttiwonmorr, "Frohmn kfitmn ni rmontha 
duha yorhwa? Ka bi fawont nd na kfo raforao mi 
yukham?" 

12. Yimar kfo fakio memorr , "Nda raett ni yahut, 
nanhu toh nhoyukt, rotn yakhato fahuta. Yahutta bi 
fawoyant . " 

13. Tfitn Nkifra Yawer ttiwonmort mett, "Tamohmpno 
inji ne?" 

Tfitn rot kfo fakio meraotr, "Nandomr kfo nhebehtra 
fawoyant nd mi yukhat." Mett inji kfomotr. 

Bro Nkifrar kfomorm 

14. Nkifra Yawer kfomorr nandomr, "Ni kfo nhehnt 
mett, ndnatn ninrpa yak tutfarhwann. Wom yemrom afo 
yak tutfarhwatanm, nhai, ninrpa. Ndar yhar, wom yha 
yham be yatiefe wiyauyau hakurahn. Be nda bbnysofthu 
krpum ye hakurahn. 

15. Metti nine nnamburrahfn. Yo ninhu frikati 
rothu frikat nnarabur nnarabur hanyrahf. Rom yahotrahmti 

ninhu mfhat, ni yerahnm rroh wurengnham." Be inji kfo 
toyamorr. 

16. Tfitn kfomort mett,"Ni yon fanetn rhurahn, bro 
krhopa yakrahn. Ninhu yon nur yhar yhotato rpharahn. 
Ni inji rphathoft, to nhai krurhwatnr ninhu ramemr. 
To tfit yuhurrahnr, Rorn tabohifat yimbrirahrn." 

17. Yawer kfomorr yindarir, "Ni metthu mrokfefm 
wany yakiohato fawonm nd na kfo rafomo mi yukham. Be 
ndnatn na yak bebrhwant bbnysoft, yeshorm afo sina 
marnyarhwatm. Ni tunhu hingrna bubukaneftn yeshorm 
sina marnya1-ahm bbnysoft. 18. Ni hingrnarhwa mswirm 
bmbri sina hakurahm kiprti higefm. Be inji yifakorhof 
wuritwam ye htfas hakurahn. 19. Ni tu hingrna 
bmtarahn, yikiapam misuhrahm, ee yeshorm sina 
raarnyarahm bbnysoft. Hingrna hany, hingrna hany, be 
nohrahn. Nohrhwann yoprahmn. Be tfit yiro bbnysoftn 
bbpam keboktrahn. Bbpaye hingrnamoyann ndnatn riahn 
bbnysoft." 

20. Adamr futamort metthu yufat If, nd yufathu 
yimbuyeft: yimaroh nkifra mmemt. 21. Nkifra Yawer 
yemroroh tham yakmorn hingrnamorm rraontham kanjo. 
Ndmn hemotrf nyhumof. 

Bro Nkifrar fak tuhafmorf Adamri If t nd mswir Identn 

22. Worn yhar Nkifra Yawer kfomor, "Nd yimar dborioh 
nefmi fasoh nefm bi dukewurm, nom kanjo ruhetr. To 
nhai nom hti marsakfot nd yimar brbo yikfot nd yafotha 
hayuk mis pno. To yerhwarra nd mi yukham, be toh yifa 
htarahr yha yham." 23. Ndnatn Nkifra Yawer fak 
tuhafmorf nd mswir Ident. Tkrurafmorf, memorf. 

"Waikahfnn wahingrnatwafn nd na ni hingrnarao 
bbnysoft." 24. Yawer yak tuhafmorf, htamorm bro 
naraburet raounraotmi kah funayet kimt. Tohhato nd kimt 
kebokt kebokt hasiwut, Ndnatn yimam finji yikahm nd 
mispit. 



Illustrations copyright © David C. Cook Foundation, 

American Bible Society, United Bible Society, and 

Horace Knowles - The British and Foreign Bible 

Society, London, England 1954, 1967, 1972 

are used by permission. 

Published 1987 

Printed by the S.I.L. Printing Department 
Ukarumpa, E.H.P., Papua New Guinea 

ISBN 0-86893-224-8 



